52. schôdza NR SR - 2.deň - B. popoludní
Dátum: 2026-05-27
Poslanec: Dej, Dávid 
Druh vystúpenia: Vystúpenie v rozprave

Kolegovia, kolegyne, pokúsim sa neopakovať to, čo vravela kolegyňa Hanuliaková. Myslím si, že z pohľadu samospráv to vystihla pomerne presne, detailne a asi aj dostačujúco. Ja som vystúpil aj v prvom čítaní, tak preto som sa teda rozhodol, že vystúpim aj v tom druhom. Chcel by som tomu taký taký príbeh možno tomuto celému, že sem došiel takýto návrh zákona. Ono dôležité je asi povedať aj ten kontext. Je to v druhom čítaní, teda mali sme to na tej predchádzajúcej schôdzi. A ten kontext je taký, že sa nám veľmi ako krajine nedarí. Nedarí sa nám ekonomicky, hospodársky. Nedarí sa nám tu ani udržať mladých ľudí, nedarí sa nám tu ani zvyšovať kvalitu života, lebo, ak sa niečo zvyšuje, tak sú to ceny nájomov, energií a potravín, ale teda nie kvality života. No a v tom kontexte chcem doniesť takýto návrh zákona. Príde mi to nielen, že nemiestne, nevhodné, ale trochu asi aj neslušné. Lebo ľudia by asi úplne právom očakávali, že na schôdzi Národnej rady, dnes máme druhý rokovací deň. Včera sme teda začali túto schôdzu a riešime tu predĺženie volebných období, či už samosprávy, ale myslím, že sa týka aj Národnej rady zo štyroch na päť rokov. Príde mi to málo. Príde mi to dosť, teda ako som povedal. Príde mi to smutné a hovorím to teraz ako keby z pohľadu možno mladého človeka. Keď sa pozriem na vyhliadky v našej krajine, aké sú, aká je perspektíva. Ako uvažujú nad životom alebo respektíve neuvažujú nad životom v našej krajine mladí ľudia, častokrát moji rovesníci, tak a povedať im, keď dnes, dajme tomu, sa s nimi možno večer stretnem, že my sme dnes riešili v parlamente, že by sa mohlo predĺžiť volebné obdobie Národnej rade a mestským, obecným zastupiteľstvám, tak mi to príde trošku ako výsmech. Ja rozumiem, je to zmena ústavného zákona, pravdepodobne asi teda verím tomu, nebudete mať úplne ako keby tie počty na to, aby to prešlo. Ja som rád, že keď aj niekto teda vystúpi z koalície a postaví sa za tento návrh zákona, je to už jedno, či ako keby za tento rečnícky pult alebo formou faktickej poznámky. Urobili ste to vy, pán Ferenčák, a ja som teda veľmi rád, že ste to urobili. Asi sa úplne nezhodneme na tej vašej poslednej vete, v poriadku, ale ako keby to, čo ste hovorili, ja som rád, že to niekto povedal ešte zhodou okolností niekto z koalície. A povedali ste teda, budem vás parafrázovať, nie teda citovať, ale že ten návrh je systémový, v zásade ani nerieši tie problémy tých samospráv. Tu sa asi zhodneme, na konci dňa, či to má byť štyri alebo päť alebo šesť rokov. Asi ako keby, že o tom sa dá diskutovať donekonečna, ale chcem sa vrátiť k tomu príbehu, ktorý som načrtol na začiatku. Ten proces toho bol taký, že prišlo to sem. Síce sa tu ľudia oháňali, že boli nejaké rôzne diskusie a že je to dopyt od samospráv. Veď ja na jednej strane ako kebyže asi aj viem pochopiť tie samosprávy, že môžu niečo také chcieť. Ale to ešte neznamená, že vy to sem musíte doniesť. A teda ten proces je taký, že máme to tu v druhom čítaní a už tu stihol prísť nejaký pozmeňovák. Nechcem teraz ako kebyže úplne hovoriť obsah toho pozmeňováku, ale ak to správne chápem, priniesli ste pozmeňovák, ktorým by sa dalo referendom skrátiť volebné obdobie a priniesli ste to do zákona, ktorým chcete predĺžiť volebné obdobie. Čiže na jednej strane ako keby chcete predĺžiť volebné obdobie aj Národnej rade a na druhej strane do toho istého návrhu zákona príde pozmeňovák, ktorým by bola možnosť, ak by ten pozmeňovák prešiel, však chápem, je to zmena ústavného zákona, že by sa teda mohlo skrátiť volebné obdobie Národnej rade. Nechcem teraz hovoriť úplne obsahovo, však máme tu viacero právnikov a právničiek. Ja to nechám tak, ale príde mi to trošku také divné, že k návrhu zákona, ktorým chcete predĺžiť volebné obdobie Národnej rade a samosprávam, prinesiete pozmeňovákom návrh zákona, ktorým chcete ako keby referendom umožniť skrátiť volebné obdobie. Tak ja neviem, tak buď ho rozširujeme alebo skracujeme. Ha. Ja som si pozrel doložku vplyvov, robievam to často, však to nie je ako veľmi časovo náročné pozrieť si doložky vplyvov, vo vašom prípade to bolo celkom rýchle, lebo naozaj v doložke vplyvov neuvádzate jediný pozitívny ani negatívny vplyv, či už na spoločnosť, rodinu, rozpočet verejnej správy, rozpočet samospráv, kvalitu služieb verejnej správy. Jednoducho to nemá ani negatívne, ani pozitívne vplyvy. To je niečo, čo ste si tam vy sami napísali. To ja si nevymýšľam, to tam naozaj bolo. Tak neviem teda, potom asi trochu aj negujete to, čo v tej správe v dôvodovej časti uvádzate, že teda treba predĺžiť volebné obdobie kvôli nejakej kontinuitete, a dokonca tu mám napísané, že opakovane artikulovaným záverom diskusie je potreba zosladenia dĺžky volebného obdobia, implementácia strategických rozvojových dokumentov. Bolo to tu spomínané. Tiež som mestským poslancom. Dovolím si teda dve vety k tomu povedať. Myslím si, že mám asi na to právo, mám nejaké skúsenosti so samosprávou. Bol som na veľa stretnutiach, teda som poslancom hlavného mesta, kde už sa tvoril rozpočet, kde už sa riešilo naozaj, že, že, že bárčo, keď to tak môžem povedať. Ale na žiadnej z tých debát s kýmkoľvek, s kýmkoľvek, kto došiel do styku so samosprávou, či už to boli referenti, zamestnanci, občania alebo aj volení zástupcovia tej samosprávy, naozaj nikto neapeloval po predĺžení volebného obdobia. Tie problémy tu boli spomínané. Ja ešte teda poviem, viete, že na konci dňa, že asi je aj na mieste sa opýtať, či si to vôbec zaslúžite, že vidíme, akým spôsobom ten proces, on sa snažil to nejako načrtnúť, že akým spôsobom vôbec aj k tomuto alebo celkovo k tej legislatíve, k rokovaciemu poriadku a podobne pristupujete, ale že na konci dňa, že však nech to vyhodnotia ľudia, ale ako keby ja sa mám právo spýtať, že či si zaslúžite si predĺžiť volebné obdobie po tom, čo tu predvádzate dva a pol roka. Ja opäť spomeniem, že 75 % mladých ľudí uvažuje. Nehovorím, že odíde, ale už len to, že uvažuje, je, si myslím, celkom alarmujúce, že chce odísť z tejto krajiny, čo je pomerne ako keby vysoké číslo. Ja keby som koaličný poslanec, nebodaj možno v nejakej exekutívnej funkcii, mňa by toto celkom, mne by to úplne nedalo spať. Keby som zodpovedný za chod krajiny, ľudia ma zvolili do nejakej funkcie, mám rozhodovať o ich osude a 75 % mladých ľudí uvažuje nad tým, že odíde zo Slovenska, príde mi to... Už len toto mi príde také, že asi by som možno skôr riešil toto ako to, či si predĺžite alebo nepredĺžite volebné obdobie. Je tu ešte jedna vec. Zhodou okolností, však bol tu ten návrh zákona, ktorým chcete ako keby neumožniť príslušníkom inej krajiny byť súčasťou obecnej polície. Zhodou okolností, keď toto prišlo na minulej schôdzi, síce o niečom úplne inom, ale ja som mal stretnutie s náčelníkom policajného, teda mestskej polície Bratislava. A bavili sme sa o tom, čo chýba, čo potrebujú mestskí policajti a tak ďalej, kompetencie, financovanie, personál a jedna z nich, samozrejme, teda to sú tie ľudské zdroje, a ide to trošku tak v rozpore s tým, že na jednej strane chcete pomáhať samosprávam, na strane druhej v programovom vyhlásení vlády máte, že lepšie, pokojnejšie a bezpečnejšie žiť. Neviem úplne ako, keď zredukujete počet mestských policajtov aj v tých častiach Slovenska, kde tá kriminalita rapídnym spôsobom stúpa. A mestská polícia častokrát je prvá na tom mieste, lebo, žiaľ, ako keby tie štátne zložky niekedy majú dlhší dojazd. To je proste fakt. To nám hovoril aj náčelník mestskej polície. Tak neviem, ako pomôžete tým samosprávam, keď raz budete mať problém s kriminalitou, nehovoriac o tom, že ešte ako keby zakážete občanom inej krajiny byť súčasťou obecnej polície. Tak či predĺžite volebné obdobie samosprávam na päť, šesť alebo sedem rokov, si myslím, že ako keby tie problémy, ktoré dnes majú, sa nevyriešia. Budem už končiť, aby aj teda možno ešte ďalší mali priestor, ale ďalšia vec, naozaj pokúsim sa troma vetami. Som načrtol to bývanie, že mladí ľudia odchádzajú aj preto, lebo nemajú sa začať osamostatniť, nemajú kde bývať a podobne. A práve samosprávy sú tou zložkou alebo teda tou súčasťou toho, ktorá by to bývanie vedela riešiť, pretože máme tu už Štátny fond rozvoja bývania a podobne. A na všetkých výjazdových našich rokovaniach klubu, ktorých som sa ja zúčastnil aj so zástupcami samospráv na tému dostupného bývania, naozaj je tam vôľa z ich strany, ale sú obmedzení možno nejakou zastaralou legislatívou, rôznymi byrokratickými prekážkami, spoluúčasťou na financovaní a podobne. Čiže oni nie že by nechceli stavať, ale byrokraticky, finančne a podobne je to tak náročné, že sa teda radšej rozhodnú, však je to ich právo, úplne v poriadku, že budú radšej investovať tie peniaze do dopravy, chodníkov a tak ďalej. Ale akoby, prečo to hovorím, je, že samosprávy by mohli, ak chceli, stavať tie nájomné byty, ale legislatíva ich blokuje a nevedia sa s tým úplne vysporiadať. A keby vy zmeníte volebné obdobie zo štyroch na päť rokov, tak ten problém nezmizne. On tu bude len o rok dlhšie. Takže toľko za mňa a myslím si, že mali by sme sa naozaj venovať na tejto schôdzi už teda konečne aj veciam, ktoré naozaj pomôžu tejto krajine. Nemyslím si, že tento návrh zákona tu je. Ak by niekto z koalície ešte teda vystúpil, mohol by nás o tom presvedčiť, ale asi som veľmi naivný, takže ďakujem veľmi pekne. Dve faktické, pán poslanec Ferenčák. Veciam, ktoré naozaj pomôžu tejto krajine. Nemyslím si, že tento návrh zákona tu je. Ak by niekto z koalície ešte teda vystúpil, mohol by nás o tom presvedčiť, ale asi som veľmi naivný, takže ďakujem veľmi pekne. Dve faktické, pán poslanec Ferenčák.